ddrg/super_eurlex huggingface dataset:
(4)

Dryocosmus kuriphilus Yasumatsu ei ole direktiivi 2000/29/EÜ I või II lisas loetletud. Olemasoleval vähesel teaduslikul teabel põhinev kahjuriohu hindamise aruanne on siiski näidanud, et see võib olla kastani (Castanea Mill.) üks kahjulikumaid kahjurputukaid. See võib oluliselt vähendada kastanitoodangut ja kastanite kvaliteeti ning on mõningaid tõendeid, et see võib isegi puud hävitada. Kastaneid kasvatatakse sageli vähetähtsal viljelusalal küngastel või mägedes. Kõnealuse putuka levikust tulenev kahju võib seisata inimtoiduks ettenähtud kastanite tootmise neis piirkondades ning põhjustada seega majandusliku languse ja keskkonna olukorra halvenemise.
(2)

Komisjoni otsusega 2003/56/EÜ (3) sätestatakse sertifitseerimisnõuded ja ametlike veterinaarsertifikaatide näidised, mida tuleb kasutada elusloomade ja loomsete saaduste importimisel Uus-Meremaalt. Kui on kindlaks tehtud, et sanitaarmeetmed EÜs ja Uus-Meremaal on täiesti samad, võib kasutada lihtsustatud sertifikaate, mille näidised on esitatud käesoleva otsuse II–V lisas.
(5)

Pärast komisjoni äsjast kontrollkäiku Brasiiliasse selgus, et kuigi jälgitavuse süsteemid on oluliselt paranenud, tuleb teha mõningaid lisaparandusi, et vältida eri tervisliku seisundiga loomade võimalikku kokkupuutumist. Samuti on vaja tõhustada suu- ja sõrataudi vastast vaktsineerimist ning suutlikkust tõestada, et suu- ja sõrataudiviirus ei levi, võttes arvesse, et ühendusse imporditakse üksnes konditustatud laagerdunud liha.
(3)

Kõnealuste eeskirjade läbivaatamine ja viis, kuidas neid Horvaatias eespool loetletud kolme sordi puhul kohaldatakse, on näidanud, et need pakuvad samaväärseid tagatisi kui liikmesriikides läbiviidavad kontrollid, tingimusel, et täiendavad tingimused on täidetud.
(3)

Poola pädeva asutuse ametliku deklaratsiooni kohaselt on teatavad liha-, piima- ja kalasektori ettevõtted ajakohastamisprotsessi lõpetanud ja täidavad nüüd täielikult ühenduse õigusakte. Lisaks on teatavad ettevõtted lõpetanud tegevuse, mille tõttu neile üleminekuperiood anti. Seepärast tuleks need ettevõtted jätta välja üleminekuperioodi rakendavate ettevõtete loetelust.
(3)

Poola pädeva asutuse ametliku avalduse kohaselt on teatavad liha-, kala- ja piimasektori ettevõtted ajakohastamisprotsessi lõpetanud ja on nüüd ühenduse õigusaktidega täielikus vastavuses. Teatavad ettevõtted on lõpetanud tegevuse, mille jaoks neile üleminekuperiood anti. Seepärast tuleb kõnealused ettevõtted kustutada nende ettevõtete nimekirjast, mille suhtes kohaldati üleminekuperioodi.
(3)

Hispaania on komisjoni teavitanud, et vektoreid on leitud mitmel uuel kitsendustega tsooni äärealal.
2)

Artikkel 5 asendatakse järgmisega: “Artikkel 5 Lisanõuded, mis on seotud inimtoiduks ette nähtud teatavate elusmolluskite impordiga 1. Molluskiliikide puhul, mis on vastuvõtlikud direktiivi 95/70/EÜ D lisas nimetatud ühele või mitmele haigusele, peavad nende partiid lisaks artiklis 4 sätestatud nõuetele a) pärinema allikast, mille puhul ei esine ebatavalist suremust ning mille päritoluriigiks oleva kolmanda riigi pädev asutus on ametlikult tunnistanud nimetatud haigustest vabaks vastavalt ühenduse õigusaktidele või Maailma Loomatervishoiuorganisatsiooni asjakohasele standardile, või b) olema imporditud töödeldud või töötlemata toodetena, nagu on määratud määruse (EÜ) nr 852/2004 artikli 2 lõikes 1, või c) olema saadetud otse heakskiidetud impordikeskusesse, kus molluskeid edasi töödeldakse, ilma et see piiraks määruse (EÜ) nr 853/2004 III lisa VII jaotise ja määruse (EÜ) nr 854/2004 artikli 6 kohaldamist. 2. Bonamia ostrea ja/või Marteilia refringens nakkusele vastuvõtlike molluskiliikide partiid, mida imporditakse liikmesriikidesse või vöönditesse, mis on nendest haigusteks vabaks tunnistatud või mis seda staatust taotlevad vastavalt direktiivi 91/67/EMÜ artiklitele 5 või 10, peavad lisaks artiklis 4 sätestatule vastama järgmistele nõuetele: a) pärinema allikast, mille päritoluriigiks oleva kolmanda riigi pädev asutus on ametlikult tunnistanud nimetatud haigustest vabaks vastavalt ühenduse õigusaktidele või Maailma Loomatervishoiuorganisatsiooni asjakohasele standardile, või b) olema imporditud töödeldud või töötlemata toodetena, nagu on määratletud määruse (EÜ) nr 852/2004 artikli 2 lõikes 1, või c) olema saadetud otse heakskiidetud impordikeskusesse, kus molluskeid edasi töödeldakse, ilma et see piiraks määruse (EÜ) nr 853/2004 III lisa VII jaotise ja määruse (EÜ) nr 854/2004 artikli 6 kohaldamist. 3. Käesolevat artiklit ei kohaldata, kui molluskid pakendatakse ja märgistatakse müügiks lõpptarbijale vastavalt määrusele (EÜ) nr 853/2004.”
(3)

Ometi on esinenud probleeme veiste sperma impordi puhul kolmandatest riikidest, kuna direktiivi 88/407/EMÜ B lisas ja otsuse 2004/639/EÜ II lisas on teavet puudu või see on ebaõige, ning seetõttu tuleks nimetatud dokumente vastavalt muuta.
(2)

Komisjoni otsuses 2004/432/EÜ (2) on loetletud kolmandad riigid, kes on esitanud jääkide seire kava, milles on sätestatud asjaomaste riikide pakutavad tagatised vastavalt kõnealuse direktiivi nõuetele.
(3)

Itaalia ametivõimud on tõstnud andmebaasi usaldusväärsust eelkõige tagades, et i) rakendatakse lisameetmeid, sh kontrolle, et loomapidajad peaksid kinni loomade sünnist, liikumisest ja surmast teavitamise seitsmepäevasest tähtajast, ii) rakendatakse lisameetmeid, mis võimaldaks automaatselt või kohapealse kontrolli käigus avastatud vigu ja lünki kiiresti korrigeerida, iii) rakendatakse lisameetmeid, mis tagavad, et loomade liikumine, eelkõige turule ja turult tagasi, talletatakse andmebaasis, iv) võetakse meetmeid, mis tagavad veiste identifitseerimise ja registreerimise kontrolli vastavalt komisjoni määrusele (EÜ) nr 1082/2003. (2)
(6)

Nimetatud uuringute käigus on mitmes liikmesriigis tuvastatud madala patogeensusega linnugripi viiruse eri alatüüpide H5 ja H7 esinemine. Kuigi lindude gripi viiruste levimust võib praegu pidada üsna väikeseks, on seire jätkamine ja parandamine väga oluline selleks, et tunda paremini madala patogeensusega linnugripi viiruseid ning tõkestada viiruste märkamatut levikut kodulindude populatsiooni hulgas. Liikmesriikide uuringute tulemused on osutunud väga kasulikuks selliste lindude gripi viiruse alatüüpide esinemise seires, mis virulentsemaks vormiks muteerumise korral on tõsiselt ohtlikud. Seetõttu on asjakohane tugevdada linnugripi seiret, pidades silmas haigestumise praegust olukorda Euroopas. Ühenduse toetuse kogusumma liikmesriikidele kõnealuste meetmete jaoks peaks tagama täiendava seire.
(3)

Saksamaa ja Portugali esitatud tehniline teave on võimaldanud komisjonil olukorda täpselt ja igakülgselt analüüsida. Komisjon on koostanud kontrollipunktide tugevdamise abikõlblike programmide loetelu, milles märgitakse üksikasjalikult igale programmile kavandatud ühenduse rahalise toetuse suurus. Teabe on läbi vaadanud ka alaline taimetervise komitee.
(60)

Samuti tuleb silmas pidada, et meede võib ohustada kaubavahetust juhul, kui üks ja sama ettevõte saab mitu subsiidiumi mitme metaanitankla väljaehitamiseks. Selles valguses antakse teada, et eelarve tõttu on ette nähtud üksnes 33 uue tankla ehitamine. Subsiidiumid jagatakse välja pärast avalikku enampakkumist. Sisuliselt saavad toetust üksnes juba olemasolevad teenindusjaamad, sest teenindusjaam, mis piirdub ainult metaani müümisega, poleks eales tasuv. 1 974 Piemonte maakonnas olemasolevast teenindusjaamast ainult 10 hallatakse otse omanikettevõtte (“CoCo”), täpsemalt naftaettevõtte enese poolt. Ülejäänud 1 964 tanklat haldavad omanikest edasimüüjad “Do/Do” (umbes 35 %), samas kui umbes 65 % kuulub naftaettevõttele, kuid on hallatud kolmanda isiku poolt (“Co/Do”). Käesoleval juhul ei eksisteeri hinnahaldussüsteemi sättele sarnanevat mehhanismi, mille põhjal läheb mudelite “Do/Do” ja “Co/Co” subsiidium naftaettevõtte kompenseerimiseks selliselt, nagu juhtus otsust 1999/705/EÜ puudutaval juhtumil. (20) Seetõttu võib nimetatud ettevõte saada erinevaid subsiidiume üksnes mudeli “Co/Co” puhul. Oletades, et 33 subsiidiumi jaotatakse proportsionaalselt olemasolevate “CoCo”, “DoDo” ja “CoDo” tanklatüüpide kvootidele, ei ole võimalik, et mõni naftaettevõte omandaks mitu subsiidiumi korraga. Lisaks tuleb märkida, et käesoleval hetkel ei ole ükski 14 metaani müüvast teenindusjaamast “Co/Co” tüüpi. Pealegi võtsid Itaalia ametiasutused endale kohustuse jätta seda tüüpi teenindusjaamadele abi andmata. Lähtuvalt niisugustest järeldustest on mõeldamatu, et naftaettevõte võiks omandada rohkem kui ühe subsiidiumi ja et see võiks mõjutada liikmesriikidevahelist kaubandust vastavalt EÜ asutamislepingu artikli 87 lõikele 1.
(5)

Nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (2) (edaspidi “finantsmäärus”) artikli 54 lõikega 2 võimaldatakse ühenduse eelarvet täita kaudse tsentraliseeritud juhtimise abil ning sätestatakse konkreetsed nõuded, eeldusel et see on lubatud programmi põhiõigusaktiga.
(10)

Kuni komisjoni teostab kohapealseid kontrollimisi, on praegu oluline kindlaks määrata ühenduse rahalise abi esimene osamakse. Kõnealune esimene osamakse, mis on kindlaks määratud epidemioloogiliste seiremeetmete hinnanguliste abikõlblike kulutuste alusel, peaks ühenduse rahalisest abist moodustama 50 %. On asjakohane määrata kindlaks ühenduse rahalise toetuse maksimaalsed summad kõnealuste meetmete raames kasutatavate testide ja lõkspüüniste kulutuste hüvitamiseks.
(7)

2. aprillil 2004. aastal leidis Euroopa Toiduohutusamet, et MON 863 × MON 810 ohutushindamise seisukohalt on liinide MON 863 ja MON 810 andmete kasutamine teaduslikult usaldusväärne, kuid hübriidi enda ohutushindamise lõpuleviimiseks on vajalikud kinnitavad andmed, ning seepärast nõudis Euroopa Toiduohutusamet maisihübriidi 90päevase subkroonilise mürgisuse uuringu läbiviimist rottide peal.
(8)

Abi on mõeldud leevenduseks järgmistele talupidajate kategooriatele, keda on mõjutanud võlgade kogunemine ja kes pole suutelised neile antud laene tagastama: — talupidajad, kes olid talupidajatena registreeritud vastavalt sotsiaalkindlustusfondi andmetele ja kes maksid sotsiaalkindlustuse osamakseid kuni 31. detsembrini 1998; — ümberasustatud talupidajad, kellel oli kutsetunnistus ja kelle mittepõllumajanduslik aastasissetulek ei olnud 31. detsembril 1998 suurem kui 6 000 Küprose naela; — talupidajad, kes saavad pensioni ja olid 31. detsembril 1998 registreeritud talupidajatena; — talupidajad, kes elasid maal ja töötasid talumajapidamises, aga tegutsesid ka mittepõllumajanduslikul tegevusalal, tingimusel et mittepõllumajanduslik aastasissetulek ei olnud 31. detsembril 1998 suurem kui 6 000 Küprose naela.
(3)

Komisjon sai tabelis 1 loetletud isikutelt vajaliku teabe, et kindlaks teha nende taotluste rahuldamise võimalikkus. Esitatud teave vaadati läbi ja vajaduse korral kontrolliti seda asjaomaste isikute valdustes. Selle teabe põhjal leidis komisjon, et tabelis 1 loetletud isikute taotlused on vastuvõetavad vastavalt tollimaksust vabastamise määruse artikli 4 lõikele 1. Tabel 1 Nimi Aadress Riik TARICi lisakood 4EVER s.r.o. 2. května 267, CZ-742 13 Studénka Tšehhi Vabariik A558 Accell Hunland Kft. Parkoló tér 1., H-1059 Tószeg Ungari A534 AMP Welding, s.r.o. Orlové 165, SK-01701 Považská Bystrica Slovaki Vabariik A572 Bike Fun International s.r.o. Štefánikova 1163, CZ-742 21 Kopřivnice Tšehhi Vabariik A536 BPS Bicycle Industrial s.r.o. Šumavská 779/2, CZ-787 01 Šumperk Tšehhi Vabariik A537 CAPRI-Ne Kft. Kiskút útja 1., H-8000 Székesfehérvár Ungari A562 Ciclo Meccanica Srl Via delle Industrie 14 I-20050 Sulbiate (MI) Itaalia A170 EURO.T POLSKA Sp. z o.o. ul. Drogowców 12, PL-42-200 Częstochowa Poola A549 Eurobik, s.r.o. Bardejovská 36, SK-080 06 Prešov Slovaki Vabariik A575 EXPLORER group s.r.o. CZ-742 67 Ženklava 167 Tšehhi Vabariik A563 Falter Bike GmbH & Co. KG Bunzlauer Straße 15, D-33719 Bielefeld Saksamaa A125 FHMM Sp. z o.o. ul. Ciecholowicka 29, 55-120 Oborniki Śląskie Poola A548 IB Sp. z o.o. Zakład Pracy Chronionej, ul. Miłośników Podhala 1, PL-34-425 Biały Dunajec Poola A539 IDEAL EUROPE Sp. z o.o. ul. Metalowa 11, PL-99-300 Kutno Poola A540 Jan Zasada Biuro Ekonomiczno-Handlowe ul. Fabryczna 6, PL-98-300 Wieluń Poola A542 Jozef Kender-Kenzel Imeľ č. 830, SK-946 52 Imeľ Slovaki Vabariik A557 KROSS S.A. ul. Leszno 46, PL-06-300 Przasnysz Poola A543 Mama spol. s.r.o. Krajinská 1, SK-921 01 Piešťany Slovaki Vabariik A551 Master Bike, s.r.o. Sadová 2, CZ-789 01 Zábřeh na Moravě Tšehhi Vabariik A552 N.V. Race Productions Ambachtstraat 19, B-3980 Tessenderlo Belgia A576 Neuzer Kerékpár Kereskedelmi és Szolgáltató Kft. Eötvös u. 48., H-2500 Esztergom Ungari A545 Novus Bike s.r.o. Hlavní 266, CZ-747 81 Otice Tšehhi Vabariik A553 Olimpia Kerékpár Kft. Ostorhegy u. 4., H-1164 Budapest Ungari A554 Przedsiębiorstwo Handlowo Produkcyjne UNIBIKE Jerzy Orłowski, Piotr Drobotowski Sp. Jawna ul. Przemysłowa 28B, PL-85-758 Bydgoszcz Poola A556 Schwinn-Csepel Kerékpárgyártó és Forgalmazó Rt. Gyepsor u. 1., H-1211 Budapest Ungari A555 Sprick Rowery Sp. z o.o. ul. Świerczewskiego 76, PL-66-200 Świebodzin Poola A571 Trade-Stomil Sp. z o.o. ul. 6 Sierpnia 74, PL-90-646 Łódź Poola A574 UAB Baltik Vairas Pramonės g. 3, LT-78138 Šiauliai Leedu A547 Zweirad Paulsen Hauptstraße 80, D-49635 Badbergen Saksamaa A566
(4)

Määruse (EMÜ) nr 2081/92 artiklis 2 osutatud tingimuste täitmata jätmise osas vaidlustatakse vastuväites hapukapsa kindlaksmääratud kvaliteedi sõltuvus Alsace’i väidetavast erilisest omapärast, kapsa õigest valmimisastmest, Alsace’i kliimast ja pinnase omapärast, loomulikust hapnemisviisist ja põllumajanduslike pereettevõtete oskusteabest. Pinnaseliike on registreerimistaotluses kirjeldatud kui sügavaid, rikkaid ja hästikuivendatud muldi. Tootmispiirkonna poolmandrilist kliimat iseloomustab soe suvi ja sellele järgnev periood, mil päikeselised päevad vahelduvad jahedate öödega. Samad kliimatingimused ja üldised mullatüübid on siiski esindatud ka muudes kapsakasvatuspiirkondades ning need pole seega erilised artikli 2 lõike 2 punkti b tähenduses. Hapendamise osas ei ole spetsifikaadis toodud üksikasju, mis võimaldaksid seda iseloomustada kui nn loomulikku ja ainult Alsace’i piirkonnale omast. Hapukapsa kindlaksmääratud kvaliteet või eriline iseloom ei saa seega põhineda nimetatud üksikasjadel.
(7)

Kreeka ametiasutused selgitasid teatises, et keelu kehtestamist peetakse vajalikuks, kuna geneetiliselt muundatud sortide viljelemine võib kahjustada maakeskkonda. Kreeka ei esitanud siseriiklikku meedet põhjendavat teavet, mille oleks saanud edastada Euroopa Toiduohutusametile, et hinnata nimetatud geneetiliselt muundatud sortidega kaasnevaid ohte inimeste tervisele ja keskkonnale. 4. mail 2005 kirjutas komisjon Kreeka ametiasutustele ja palus selgitusi, eelkõige nimetatud seemnete turustamise võimaliku mõju kohta maakeskkonnale. Kreeka ametiasutused vastasid 12. mail 2005, et nimetatud seitsmeteistkümne geneetiliselt muundatud sordi seemnete põhjustatud kahjulik mõju maakeskkonnale on majanduslikku laadi ning ei ole seotud üldiselt keskkonnaga ega inimeste tervisega. Sellega seoses teatati ka vastuses, et Kreeka ametiasutused on teadlikud, et vastavalt keskkonnaohtude hindamist käsitlevatele ühenduse õigusaktidele on MON 810 juba tunnistatud inimeste tervisele ja keskkonnale ohutuks.
(9)

Ametliku uurimismenetluse algatamise otsuses leidis komisjon, et uuritavatest meetmetest sai kasu üksnes MDPA. Käesolevas otsuses kinnitatakse nimetatud hinnangut, kuna ühestki asjaolust ei nähtu, et EMC teised tütarettevõtted oleks saanud MDPAle suunatud abi. Tuleb märkida, et ei ole vähimatki kahtlust, et EMC on MDPAle kõik vahendid kapitali suurendamise eesmärgil üle kandnud.
(91)

2002. aasta ja 2003. aasta eelarvepuudujääkide suhtes on komisjon võtnud seisukoha, et abina antavate eeldatavate puudujääkide arvutamise metoodika on kohane ja piisavalt piirav. Kõik elemendid, välja arvatud omandamiskulude hüvitamine (vt punktid 108–113), on otse seostatavad avaliku teenuse osutamise kohustuse täitmisega. Ei ole võimalik täheldada, et erinevaid kuluelemente on kunstlikult suurendatud või et sõltumatu konsultandi kaasamine aitas Madalmaadel arvutada abi teatavate piirangutega. Metoodika hõlmab AVR Nuts'i algbilansi põhjalikku analüüsi, mille alusel on võimalik hinnata AVR Nuts'i kulusid ja tulusid uues olukorras. Muutuvkulude, otseste püsikulude ja teiste AVR ettevõtete kulude hindamisel on lähtutud kulude üksikasjalikust jagunemisest. Investeeringud ja amortisatsioon on täielikult arvesse võetud 2002.–2016. aasta investeeringute kavas, uued investeeringud kantakse kuludesse 7,24 aasta jooksul. Sellega tagati, et üksikinvesteeringute või ebaühtlase amortiseerimise tulemusena kulud kunstlikult ei suurenenud. Huvitatud isikute märkustes tõsteti esile mitmeid asjaolusid, kuid tõendeid ülemäärase hüvitamise kohta ei esitatud. 2002. ja 2003. aasta õnnetuste ja tehniliste probleemide tulemusena tekkisid kahjud, mis ületasid hinnangulist puudujääki kokku 12 miljoni euro võrra. Seepärast on igasugune ülemäärane hüvitamine AVR Nuts'i kasuks sellel ajavahemikul välistatud.
(17)

Äriühing European Corporate Partners (ECP), kes on matkelaeva R3 kaasomanik, esitas oma märkused 16. juuli 2003. aasta kirjas. ECP arvates on vaatamata muutustele matkelaevade operaatorlepingus laevade kasutamisele kehtestatud tingimused siiski täidetud. Ettevõtja Princess Cruises kohustus investeerima piirkonnas 4 miljonit USD turismi arendamiseks ja värbama võimaluse piires kohalikku tööjõudu. Prantsuse Polüneesia iga-aastane rahaline hüvitis on ECP hinnangul 30 miljonit eurot. ECP teatas ka, et ettevõtja Princess Cruises turuosa on suurem, kui see oli ettevõtjal Renaissance Financialil, mis tähendab suuremaid investeeringuid selles piirkonnas. ECP toetab arvamust, et positiivse mõju hindamisel Prantsuse Polüneesiale tuleb kohaldada koefitsienti 2,5. Arengu hindamisel rõhutab ECP, et matkelaevade üldise mõju hindamisel piirkonna arengule tuleb arvesse võtta ka neid investeeringuid, mis on tehtud väljaspool Prantsuse Polüneesiat, piirkondades, mis on samuti kõlblikud arenguabi taotlemiseks.
(60)

Itaalia selgitused kavaga kaasnevate kulude kohta (vt käesolevate põhjenduste punkt 32) on komisjoni veennud selles, et kavandatud tasud on sobivad ning hajutanud kahtlused, et asjaomaseid teenuseid osutavale ühistule Moncaro makstud summasid võiks käsitleda abina.
(34)

Piemonte maakond nõustus, et kõnesolev meede on valikuline ja on seotud riiklike vahenditega, kuid ei nõustunud, et see on seotud eelistega ja mõjuga ühendusesisesele kaubandusele. Seoses eespool mainitud eelistega oli ta seisukohal, et makstud toetused olid mõeldud ainult koolitusagentuuride teenuste hüvitamiseks tingimusel, et koolitus toimus asjakohase riikliku hariduskava raames; mis puutub mõjusse ühendusesisesele kaubandusele, siis Piemonte maakond oli seisukohal, et liikmesriikide vahel ei kaubelda koolitusteenustega; sellist kauplemist takistab peamiselt keel ja sideme puudumine territooriumiga. Sellest erinevalt võib tema arvates tegelikult olemas olla ühenduse erakoolituse turg (konkureerivate koolitusteenuste turg).
(49)

Vastavalt määruse (EÜ) nr 2468/98 [millega 3. novembril 1998 asendati määrus (EÜ) nr 3699/93] (7) artikli 11 lõikele 1 võivad liikmesriigid kõnealuse määruse II lisas toodud tingimustel võtta meetmeid, et soodustada kapitalimahutusi kalapüügi- ja akvakultuurisaaduste töötlemise ja turustamise valdkonnas. II lisa punktis 2.4 on öeldud, et töötlemise ja turustamise osas on abikõlblikud investeeringud seotud eelkõige uute hoonete ja seadmete ehitamise ja soetamisega, uue varustuse ja uute seadmete soetamisega, mis on vajalikud kalapüügi- ja akvakultuurisaaduste töötlemiseks ja turustamiseks alates nende lossimisest kuni lõpptoote valmimiseni, või uute tehnoloogiate rakendamisega, mille eesmärk on eelkõige konkurentsivõime tõstmine ja lisaväärtuse suurendamine.
(2)

Direktiivi 89/686/EMÜ artikli 5 kohaselt tuleb pidada sama direktiivi artiklis 3 ja II lisas osutatud tervisekaitse ja ohutuse põhinõuetele vastavaks selliseid EÜ märki kandvaid isikukaitsevahendeid, mille kohta on tootja suuteline esitama vastavusdeklaratsiooni ja EÜ tüübihindamistunnistuse, mille on välja andnud registreeritud kontrollasutus ja milles kinnitatakse, et isikukaitsevahend vastab asjakohastele riigistandarditele, millesse on üle võetud ühtlustatud standardid, mille komisjon on avaldanud Euroopa Liidu Teatajas. Liikmesriigid peavad avaldama viited riigistandarditele, millesse ühtlustatud standardid on üle võetud.
(6)

Otsest avatust konkurentsile tuleb hinnata erinevate näitajate põhjal, millest ükski ei ole iseenesest otsustav. 2005. aasta aruandes märkis komisjon, et paljudel riiklikel turgudel on tööstusharu kontsentratsioon kõrge ning see takistab tõhusa konkurentsi arengut. (6) Sellest tulenevalt leidis komisjon, et elektritootmise puhul on üks riiklike turgude konkurentsitaseme näitaja kolme suurima tootja turuosa kokku. (7) Vastavalt viimastele kättesaadavatele andmetele on kolme suurima elektritootja turuosa hulgimüügiturul kokku 39 %, (8) mis on piisavalt madal tase, et pidada turgu otseselt konkurentsile avatuks.
(4)

Eurostatile esitatud teabe põhjal selgub, et liikmesriigid on taotlenud erandite tegemist, sest riiklikke statistikasüsteeme tuleb oluliselt kohandada, et need oleksid täielikult vastavuses määrusega (EÜ) nr 1161/2005. Muude kontode kui rahastamiskontode kvartaliandmete koostamine institutsiooniliste sektorite kaupa nõuab täiendavaid andmeallikaid, uute statistiliste vahendite arendamist ja sellise tootmissüsteemi kavandamist ja rakendamist, mille abil on võimalik saada andmeid lühikeste tähtaegade jooksul. Seetõttu tuleks taotletud erandeid lubada,
(3)

Kokkuleppe II lisas on sätestatud, et reguleerivad asutused, kes Ameerika Ühendriikides kontrollivad tervishoiunõudeid kala ja kalatoodete puhul, on Food and Drug Administration (FDA) ja National Marine Fisheries Service – National Oceanic & Atmospheric Administration (NMFS-NOAA). Kokkuleppe raames on FDA ja NMFS-NOAA Ameerika Ühendriikides eelkõige vastutavad kalatoodete tootmise ja töötlemisega seotud sanitaareeskirjade kohaldamise tõhusa tõendamise ja kontrolli eest, samuti teavitamise ja lisatagatiste andmise eest ühendusse saadetavate kalatoodete puhul.
(3)

Erandi eesmärk on takistada käibemaksu maksmise vältimist seotud isikute vahelistes tehingutes tarnetele tegelikust madalama hinna kehtestamise kaudu, kui saajal ei ole õigust käibemaksu täielikuks või peaaegu täielikuks mahaarvamiseks. Erand on ette nähtud selleks, et takistada kuritarvitusi kapitalikaupade tarnete või kapitalikaupadega seotud teenuste puhul nagu liising või üürileandmine või mis tahes muu kokkulepe, millega kaup antakse saaja käsutusse. Pooltevahelise suhte tõttu kehtestatakse sageli mitteturuväärtuslik tasu, mille tulemusena käibemaksu laekub oluliselt vähem.
(75)

Vaatluse all olevad abid on sooduslaenu kujul tehtud eraldised riiklikest vahenditest ühele konkreetsele ettevõttele, nimelt WAM SpA-le. Need toetused parandasid abisaaja rahalist seisundit. Kuna küsimuse all on liikmesriikidevahelise kaubanduse võimalik mõjutamine, on Euroopa Kohus rõhutanud (12) et isegi juhul, kui abi eesmärgiks on eksport väljapoole ELi, võib ühendusesisene kaubavahetus selle tõttu siiski kannatada. Silmas pidades turgude vastastikust sõltuvust, kus ühenduse ettevõtted tegutsevad, on lisaks sellele võimalik, et selline abi kahjustab konkurentsi ühenduse sees.